CELEX: 32012R0088
Language: bg
Date: 2012-02-01 00:00:00
Title: Регламент за изпълнение (ЕС) № 88/2012 на Комисията от 1 февруари 2012 година за изменение на Регламент (ЕО) № 1210/2003 относно определени специфични ограничения върху икономическите и финансовите отношения с Ирак

2.2.2012   
            
            
               BG
            
            
               Официален вестник на Европейския съюз
            
            
               L 30/11
            
         РЕГЛАМЕНТ ЗА ИЗПЪЛНЕНИЕ (ЕС) № 88/2012 НА КОМИСИЯТА
   от 1 февруари 2012 година
   за изменение на Регламент (ЕО) № 1210/2003 относно определени специфични ограничения върху икономическите и финансовите отношения с Ирак
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак (1), и по-специално член 11, буква б) от него,
   като има предвид, че:
   
               (1)
            
            
               Приложение IV към Регламент (ЕО) № 1210/2003 включва физическите и юридически лица, държавни органи, корпорации, агенции и образувания, свързани с режима на бившия президент Саддам Хюсеин, обхванати от замразяването на финансови средства и икономически ресурси съгласно този регламент.
            
         
               (2)
            
            
               На 2 юни 2011 г. Комитетът по санкциите към Съвета за сигурност на Организацията на обединените нации реши да извади две физически лица от списъка на лицата, групите и образуванията, спрямо които следва да се прилага замразяването на средства и икономически ресурси, във връзка с параграф 23, буква б) от резолюция 1483 (2003) на Съвета за сигурност на Организацията на обединените нации. Освен това на 6 декември 2011 г. Комитетът по санкциите реши да извади едно физическо лице от списъка.
            
         
               (3)
            
            
               В приложение V към Регламент (ЕО) № 1210/2003 се изброяват компетентните органи, които са натоварени със специфични функции, свързани с изпълнението на посочения регламент. Този списък следва да бъде актуализиран въз основа на информацията, получена от Гърция и Унгария.
            
         
               (4)
            
            
               Поради това приложения IV и V към Регламент (ЕО) № 1210/2003 следва да бъдат съответно изменени.
            
         ПРИЕ НАСТОЯЩИЯ РЕГЛАМЕНТ:
   Член 1
   С настоящото се изменя приложение IV към Регламент (ЕО) № 1210/2003 в съответствие с посоченото в приложение I към настоящия регламент.
   Член 2
   С настоящото се изменя приложение V към Регламент (ЕО) № 1210/2003 в съответствие с посоченото в приложение II към настоящия регламент.
   Член 3
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 февруари 2012 година.
      
         
            За Комисията, от името на председателя,
         
            Началникът на Службата за инструментите на външната политика
         
      
   
   
      (1)  ОВ L 169, 8.7.2003, стр. 6. Регламент, последно изменен с Регламент (ЕО) № 131/2011 (ОВ L 41, 15.2.2011 г., стр. 1).
   
      ПРИЛОЖЕНИЕ I
      Следните физически лица, образувания или органи се заличават от приложение IV към Регламент (ЕО) № 1210/2003:
      
                  (1)
               
               
                  Nabil Victor Karam. Дата на раждане: 1954 г. Адреси: a) C/o Trading and Transport Services, Al-Razi Medical Complex, Jabal Al-Hussein, Amman, Йордания, б) C/o Alfa Company Limited for International Trading and Marketing, P.O. Box 910606, Amman 11191, Йордания. Гражданство: ливанско.
               
            
                  (2)
               
               
                  Hikmat Jarjes Bahnam (известен също като Hikmat Gargees). Адрес: Багдад, Ирак. Паспорт № 035667 (иракски).
               
            
                  (3)
               
               
                  Tarik Nasser S. Al Obaidi (известен също като a) Tarik al'Ubaydi, б) Tariq al'Ubaydi). Дата на раждане: 1945 г. Място на раждане: Багдад, Ирак. Адрес: Багдад, Ирак. Паспорт № 212331 (иракски).
               
            
   
      ПРИЛОЖЕНИЕ II
      Приложение V към Регламент (ЕО) № 1210/2003 се изменя, както следва:
      
                  (1)
               
               
                  Интернет сайтът за информация относно компетентния орган в раздела „ГЪРЦИЯ“ се заменя със следното:
                  ‘http://www1.mfa.gr/en/foreign-policy/global-issues/international-sanctions.html’
               
            
                  (2)
               
               
                  Интернет сайтът за информация относно компетентния орган в раздела „УНГАРИЯ“ се заменя със следното:
                  ‘http://www.kormany.hu/download/5/35/50000/ENSZBT-ET-szankcios-tajekoztato.pdf’